दुबई : दुनिया में आपने एक से एक दरियादिल लोग देखे होंगे. लेकिन इनके बीच कुछ ऐसे भी हैं, जो कुछ नया करके अपनी छाप छोड़ देते हैं. दुबई में एक रेस्त्रां ऐसा भी है जो बेरोजगार नौजवानों को फ्री खाना खिलाता है. इस रेस्त्रां के बाहर बोर्ड लगा हुआ है कि अगर आप नौकरी खोज रहे हैं तो आप हमारे यहां खाना खा सकते हैं. पैसे की चिंता मत कीजिए, जब आपकी नौकरी लग जाए तो आप वापस आकर हमारे पैसे चुका सकते हैं. रेस्त्रां ये भी अपील करता है कि बिना पैसे दिए खाना खाने को लेकर शर्मिंदा होने की जरूरत नहीं है. आप इसे चैरिटी न समझें, आप हो सके तो बाद में पैसे देने आ सकते हैं.